Source: https://beta.e-justice.europa.eu/404/ET/interest_rates?action=printAll&clang=&useContId=72636
Timestamp: 2020-02-26 04:57:46+00:00

Document:
Seadusjärgne viivisemäär - Belgia
Lisateavet saab majandusministeeriumi veebisaidilt ( http://economie.fgov.be/)
Tasuta lisateavet saab majandusministeeriumi veebisaidilt ( http://economie.fgov.be/)
Seadusjärgne viivisemäär - Tšehhi
Jah. Intressi reguleerivad üldiselt seaduse nr 89/2012 (tsiviilseadustik) paragrahvid 1802–1806 ja see on määratletud rahalise karistusena, mis tuleneb automaatselt seadusest intressi kujul, kui võlgnik jätab tasumisele kuuluva makse tasumata. Seadusjärgse intressi summa määratakse kindlaks kooskõlas teiseste õigusaktidega (praegu valitsuse määrus nr 351/2013).
Seadusjärgse intressi summa arvutatakse kooskõlas õigusaktidega, mis kehtivad võlgniku makseviivituse esimesel päeval.
Tšehhi valitsuse 16. oktoobri 2013. aasta määrust nr 351/2013 on kohaldatud alates 1. jaanuarist 2014. Selles määratakse kindlaks viivise summa ja võla sissenõudmisega seotud kulud, samuti likvideerija, likvideerimise halduri ja juriidilist isikut esindava organi kohtu poolt nimetatud liikme tasu ning see reguleerib teatavaid küsimusi seoses ametliku teatajaga ning juriidiliste ja füüsiliste isikute avalike registritega. Määruse kohaselt põhineb viivise aastasumma Tšehhi keskpanga kehtestatud repomääral viivituse tekkimise kalendrikuu esimesel päeval ja seda suurendatakse kaheksa protsendipunkti võrra. Intressisumma jääb seejärel kogu viivituse perioodil samaks.
Enne valitsuse määruse nr 351/2013 jõustumist tekkinud viivituselt arvestatavat intressi reguleerivad varem kehtinud õigusaktid, s.o valitsuse määrus nr 142/1994; alati tuleb tugineda viivituse esimesel päeval kehtinud versioonile.
Seadusjärgne viivisemäär - Saksamaa
Viimati uuendatud: 15/03/2017
Seadusjärgne viivisemäär - Eesti
Võlaõigusseaduse § 113 kohaselt võib võlausaldaja rahalise kohustuse täitmisega viivitamise korral nõuda võlgnikult viivitusintressi (viivis), arvates kohustuse sissenõutavaks muutumisest kuni kohase täitmiseni.
Kui viivise määr ei ole lepinguliselt kokku lepitud, saab võlausaldaja nõuda viivist seadusjärgses määras. Võlaõigusseaduse § 113 lõike 1 teisest lausest tuleneb, et seadusjärgne viivisemäär on võlaõigusseaduse §-s 94 sätestatud intressimäär, millele lisandub 8 % aastas. Võlaõigusseaduse § 94 lõikes 1 sätestatud intressimäär on Euroopa Keskpanga põhirefinantseerimisoperatsioonidele kohaldatav viimane intressimäär poolaasta kaupa enne iga aasta 1. jaanuari ja 1. juulit.
Võlaõigusseaduse § 94 sätestatud intressimäära suurus avaldatakse kaks korda aastas Eesti Panga veebilehel ja väljaandes Ametlikud Teadaanded. Sellele määrale lisatakse seadusjärgse viivise arvutamiseks võlaõigusseaduse § 113 lõike 1 kohaselt 8 % aastas.
2019. aasta teises pooles on võlaõigusseaduse § 94 sätestatud määr 0,00%, seadusjärgne viivisemäär on seega 0,00%+8%=8,00%.
Eestis ei ole ette nähtud erinevaid seadusejärgse viivise määrasid. Võlaõigusseaduse § 113 kohaldub ühetaoliselt mistahes rahalise kohustuse täitmisega viivitamise korral.
Täiendavat selgitavat infot seadusjärgse viivisemäära arvestamise kohta leiab eesti keeles näiteks Tarbijaveebist ja Jurist Aitab õigusabiportaalist.
Võlaõigusseadus on kättesaadav Riigi Teataja veebilehelt ning tõlge inglise keelde on kättesaadav siit.
Teave Euroopa Keskpanga põhirefinantseerimisoperatsioonidele kohaldatava viimase intressimäära kohta on kättesaadav Eesti Panga veebilehel.
Seadusjärgne viivisemäär - Iirimaa
Õigusaktides nähakse viivisemäära kohaldamine ette mitmesugustel asjaoludel, näiteks hilinenud maksete korral äritehingutes, kohtuotsusest tulenevate võlgnevuste ning tasumata või tähtajaks tasumata maksude korral.
Järgmises tabelis esitatud seadusjärgse viivise määrasid kohaldatakse nõuetele tsiviil- ja kaubandusasjades.
Seadusjärgse viivise summa/määr
Seadusjärgse viivise kohaldamise kriteeriumid
(vajaduse korral näiteks hilinemine, tarbijaleping jne)
Kohtuotsusest tuleneva võlgnevuse suhtes alates kohtuotsuse jõustumiskuupäevast kohaldatav viivis
1840. aasta võlgnike seaduse (Iirimaa) (Debtors Act (Ireland) 1840) § 26
1981. aasta kohtute seaduse (Courts Act 1981) § 20
õigusakt nr 12/1989 – 1981. aasta kohtute seaduse alusel antud korraldus (viivis kohtuotsustest tulenevate võlgnevuste korral) (S.I. No. 12/1989 – Courts Act 1981 (Interest on Judgments Debts) Order, 1989)
Kui kohus kohustab isikut tasuma rahasumma, võib kohus teatavatel asjaoludel kohustada ka tasuma viivist kogu tasumisele kuuluvast rahasummast või selle osast kogu selle ajavahemiku või ajavahemiku osa eest, mis jääb hagi aluse tekkimise ja kohtuotsuse tegemise kuupäeva vahele.
1981. aasta kohtute seaduse (Courts Act 1981) § 22 lõige 1
1995. aasta kohtute ja kohtuteenistujate seaduse (Courts and Courts Officers Act, 1995) § 50
Viivist kohaldatakse kohtu poolt väljamõistetud kulude suhtes alates kuupäevast, mil tehakse kindlaks nende kulude suurus (kas poolte kokkuleppel või kohtuametniku arvutuste alusel).
2002. aasta kohtute ja kohtuteenistujate seaduse (Courts and Courts Officers Act 2002), mida on muudetud 2004. aasta tsiviilvastutuse ja kohtute seaduse §-ga 41 (Civil Liability and Courts Act 2004), § 30
õigusakt nr 544/2004 (kohaldamise korraldus) (S.I. No. 544/2004 – commencement order)
Euroopa Keskpanga põhiliste refinantseerimisoperatsioonide viivisemäär (iga aasta 1. jaanuari ja 1. juuli seisuga) pluss 8 protsendipunkti
Pärast 16. märtsi 2013 sõlmitud ärilepingute puhul on võlausaldajal õigus makse hilinemise korral nõuda seadusjärgset viivist.
õigusakt nr 580/2012 – Euroopa ühenduste määrused (äritehingutest tulenevate maksete hilinemine) (S.I. No. 580/2012 – European Communities (Late Payment in Commercial Transactions) Regulations 2012)
Euroopa Keskpanga põhiliste refinantseerimisoperatsioonide viivisemäär (iga aasta 1. jaanuari ja 1. juuli seisuga) pluss 7 protsendipunkti
Alates 7. augustist 2002 kuni 15. märtsini 2013 sõlmitud ärilepingute puhul on võlausaldajal õigus makse hilinemise korral nõuda seadusjärgset viivist, kui nõutav viivis on suurem kui 5 eurot.
õigusakt nr 388/2002 – Euroopa ühenduste määrused (äritehingutest tulenevate maksete hilinemine) (S.I. No. 580/2002 – European Communities (Late Payment in Commercial Transactions) Regulations 2012)
Ei ole asjakohane. Vt eeltoodud tabel.
Õigusaktid on kättesaadavad elektrooniliselt järgmisel aadressil: http://www.irishstatutebook.ie/eli/1996/act/33/enacted/en/html?q=Divorce
Viimati uuendatud: 13/12/2017
Seadusjärgne viivisemäär - Kreeka
Kreeka õiguses sätestatakse seadusjärgne intress. Seadusjärgne intress on seadusega otse ette nähtud intressimäär, s.o protsent kapitalilt teataval ajavahemikul. Kõige tavapärasem seadusjärgse intressi vorm on viivis, st intress, mille võlgnik võlgneb alates hetkest, mil ta satub makseviivitusse. Tsiviilseadustiku artiklites 301, 346, 529, 720 jne on sätestatud ka muud seadusjärgse intressi juhud.
Makseviivituselt tasumisele kuuluva seadusjärgse intressi määr kehtestatakse tavaliselt tasemel, mis on kaks protsendipunkti üle maksimaalse lepingujärgse intressimäära, mis varem määrati kindlaks Kreeka keskpanga presidendi otsusega ning mida 2001. aastal ühtlustati Euroopa Keskpanga vastava intressimääraga (rahapoliitika nõukogu akt 47/2000, seaduse 2842/2000 artikli 3 lõige 2). Näiteks pangandusvälise sektori viivisemäär ulatus 12 %st (mida kohaldati järjepidevalt aastatel 1946–1979) kuni 44 %ni (1992. aastal, mil see hakkas järk-järgult langema). Praegu ulatub see 7,30 %ni.
Kreeka keskpanga veebisaidil on avaldatud pangandusvälise sektori intressimäärade tabel (alates 1946. aastast) ( http://www.bankofgreece.gr/Pages/el/Statistics/rates_markets/monetary/exotrapezika.aspx), kuid sellel veebisaidil ei ole esitatud automaatset seadusjärgse intressimäära arvutamise meetodit nagu teistel saitidel (NOMOS või ISOKRATIS (dsanet)).
Kreeka keskpanga puhul jah, aga teiste asutuste puhul mitte, sest need on tellimuspõhised teenused.
Viimati uuendatud: 07/02/2017
Seadusjärgne viivisemäär - Hispaania
Seadusjärgne intress on Hispaanias ette nähtud kui täiendav õiguskaitsevahend, et saada hüvitist kahju eest, kui poolte vahel puudub kokkulepe ja võlgnik on makseviivituses. See on sätestatud tsiviilseadustiku (Código Civil) artiklis 1108, mille kohaselt peab tasumata võlgnevus olema rahaline või rahasse ümber arvestatud.
Seadusjärgse intressi mõistet eraldi määratletud ei ole.
Samas on olemas eri liiki seadusjärgsed intressid. Kõige tavalisem on eespool nimetatud intress, millele on viidatud tsiviilseadustikus. Teistes asjades kehtestatakse seadusega kindlad intressimäärad, mis mitmel juhul tulenevad seadusjärgse intressi suhtes teatava protsendimäära kohaldamisest. Juhtudel, mil neid intressimäärasid kohaldatakse, võib neid samuti käsitleda seadusjärgse intressina selles mõttes, et need on kehtestatud seadusega. Need hõlmavad järgmist:
- hüpoteekide korral muudetakse 14. mai 2013. aasta seadusega 1/2013 hüpoteegiseaduse (Ley Hipotecaria) artiklit 114 ja kehtestatakse viivisintressi piirmäär peamise eluaseme ostuks antud laenude korral, kui hüpoteek on seatud eluasemele endale. See piirmäär on kolmekordne seadusjärgne intress ja on praegu 11,5 %;
- tarbijakrediidilepinguid (Contratos de Crédito al Consumo) käsitleva seaduse 16/2011 artikli 20 lõikega 4 sätestatakse selliste tehingute korral ülempiir, mis on 2,5kordne seadusjärgne intress;
- kaubandustehingutes makseviivituste vastu võitlemise (lucha contra la morosidad en las operaciones mercantiles) seaduse 3/2004 artikliga 7 lisatakse intressimäärale, mida Euroopa Keskpank kohaldas oma kõige hiljutisemas põhilises refinantseerimisoperatsioonis, mis teostati enne jooksva kalendrikvartali esimest päeva (praegu 0,250 %), kaheksapunktiline diferentsiaal (2013. aastani seitse punkti).
- kindlustuslepingute puhul kehtestatakse kindlustuslepinguid käsitleva 8. oktoobri 1980. aasta seaduse 50/1980 (Ley 50/1980, de 8 de octubre, de Contrato de Seguro) artikli 20 lõikega 4 karistus selle eest, kui kindlustusseltsid viivitavad põhjendamatult hüvitise maksmisega kannatanutele nõuete eest, mis on nende sõlmitud kindlustuslepingutega kaetud; sellistel juhtudel kohaldatakse aastast intressimäära, mis võrdub makse sissenõutavaks muutumise ajal kehtiva seadusjärgse intressiga, mida suurendatakse 50 %, ehkki kohtunik ei või kehtestada kindlustusandjale väiksemat aastaintressi kui 20 %, kui kahjunõude tekkimisest on möödunud kaks aastat ja hüvitist ei ole makstud;
- kohtuotsuse järel kohaldatav intress (interés procesal), millele on viidatud tsiviilkohtumenetluse 7. jaanuari 2000. aasta seaduse 1/2000 (Ley de Enjuiciamiento Civil) artiklis 576, milles sätestatakse, et kui esimeses astmes on tehtud kohtuotsus või -lahend, millega mõistetakse välja rahaline makse, tuleb võlausaldajale tasuda aastaintressi seadusjärgse intressi määraga, mida suurendatakse kahe punkti võrra, või poolte vahel kokku lepitud intressimääraga või teatavas õigusnormis sätestatud määraga.
Intressimäär sätestatakse iga aasta eelarveseadustes.
2016. aasta määr on sätestatud 2016. aasta üldist riigieelarvet käsitleva 29. oktoobri seaduse 48/2015 (Presupuestos Generales del Estado) lisasättes nr 34:
- 3,00 % kuni 31. detsembrini 2016.
Intressimäärade muudatused on esitatud järgmisel Hispaania keskpanga veebisaidil:
Nagu eelmise küsimuse vastuses märgitud, kohaldatakse lisaks tsiviilseadustiku artiklis 1108 sätestatud seadusjärgsele intressimäärale, mida kohaldatakse tasumata rahaliste nõuete eest hüvitise maksmisel, eri liiki seadusjärgseid intresse. Need hõlmavad järgmist:
- hüpoteekide korral muudetakse 14. mai 2013. aasta seadusega 1/2013 hüpoteegiseaduse artiklit 114 ja kehtestatakse viivisintressi piirmäär peamise eluaseme ostuks antud laenude korral, kui hüpoteek on seatud eluasemele endale. See piirmäär on kolmekordne seadusjärgne intress ja on praegu 11,5 %;
Intressimäärade muudatused on esitatud eelmises vastuses viidatud veebisaidil:
Jah, järgmisel veebisaidil:
Seadusjärgne viivisemäär - Horvaatia
Jah. Seadusjärgne intress (zakonska kamata) on intressimäär, mille rahalise kohustuse täitmata jätnud võlgnik peab võlgnetava rahasummaga seotud nõude puhul tasuma. Seega võlgneb võlgnik, kes ei täida rahalist kohustust, lisaks põhisummale ka seadusjärgse intressi.
Seadusjärgseid intresse käsitlev üldseadus on tsiviilkohustuste seadus (Zakon o obveznim odnosima (Narodne Novine (NN; Horvaatia Vabariigi ametlik väljaanne) nr 35/05, 41/08, 125/11 ja 78/15) – artiklid 29–31. Seda seadust kohaldatakse, kui eriõigusaktides ei ole konkreetsete isikute ja konkreetsete suhete puhul osutatud teisiti. Selle seaduse kohaselt määratakse ärilepingutest ning kaupleja ja avaliku õigusega reguleeritava isiku vahelistest lepingutest tuleneva viivisintressi määr kindlaks poolaasta alusel, suurendades muude kui rahandusasutuste puhul enam kui aastaseks ajavahemikuks heakskiidetud laenude keskmist intressimäära (mis on arvutatud jooksvale kuuekuisele ajavahemikule eelneva võrdlusperioodi kohta) viie protsendipunkti võrra ja muude suhete puhul kolme protsendipunkti võrra.
Võrdlusperioodi keskmise intressimäära määrab kindlaks Horvaatia Riigipank (Hrvatska narodna banka), mis peab selle avaldama 1. jaanuaril ja 1. juulil Horvaatia Vabariigi ametlikus väljaandes Narodne Novine.
Praeguse kuuekuise ajavahemiku (1. jaanuar 2017 kuni 30. juuni 2017) seadusjärgsete intressimäärade arvutamisel kasutatav keskmine intressimäär on 4,68 %. Seega on ajavahemikul 1. jaanuarist 2017 kuni 30. juunini 2017 ärilepingutest ning kaupleja ja avaliku õigusega reguleeritava isiku vahelistest lepingutest tulenevate võlgade seadusjärgne intressimäär 9,68 % ja muude suhete (nt krediidilepingud ja muud tsiviilõiguslikest lepingutest tulenevad ning lepinguvälised suhted – hüvitis, alusetu rikastumine) puhul 7,68 %.
Eriõigusakt, millega nähakse ette teatavate võlgade seadusjärgne intressimäär, on finantsettevõtete ja pankrotieelsete vaidluste lahendamise seadus (Zakon o financijskom poslovanju i predstečajnoj nagodbi (Narodne Novine (NN; Horvaatia Vabariigi ametlik väljaanne) nr 108/12, 144/12, 81/13, 112/13, 71/15 ja 78/15)). Seadust kohaldatakse sellistest ettevõtjatevaheliste ning ettevõtjate ja avaliku õigusega reguleeritavate isikute vahelistest äritehingutest tulenevate makseviivituste suhtes, milles avaliku õigusega reguleeritav isik on võlgnik ja mille tulemusel tarnitakse rahalise hüvitisena kaupu või osutatakse teenuseid. Selle seaduse kohaselt on tähtajaks tasumata maksete seadusjärgne intress viiteintressimääraga võrdne intressimäär, mida on suurendatud 8 protsendipunkti võrra. Viiteintressimäär võrdub muude kui rahandusasutuste puhul enam kui aastaseks ajavahemikuks heakskiidetud laenude keskmise intressimääraga, see arvutatakse praegusele kuuekuisele ajavahemikule eelneva võrdlusperioodi kohta ning seda vähendatakse kolme protsendipunkti võrra.
Võrdlusperioodi keskmise intressimäära määrab kindlaks Horvaatia Riigipank (Hrvatska narodna banka), kes peab selle avaldama 1. jaanuaril ja 1. juulil Horvaatia Vabariigi ametlikus väljaandes Narodne Novine.
Praeguse kuuekuise ajavahemiku (1. jaanuar 2017 kuni 30. juuni 2017) seadusjärgsete intressimäärade arvutamisel kasutatav viiteintressimäär on 1,68 %. Seadusjärgne intressimäär sellistest ettevõtjatevahelistest ning ettevõtjate ja avaliku õigusega reguleeritavate isikute vahelistest äritehingutest tulenevate makseviivituste puhul, milles avaliku õigusega reguleeritav isik on võlgnik, on ajavahemikul 1. jaanuarist 2017 kuni 30. juunini 2017 seega 9,68 %.
Horvaatia Vabariigi ametlik väljaanne Narodne novine on kättesaadav järgmise lingi klõpsamisel: https://narodne-novine.nn.hr/
Horvaatia Vabariigi ametlik väljaanne Narodne novine on tasuta kättesaadav järgmise lingi klõpsamisel: https://narodne-novine.nn.hr/
Seadusjärgne viivisemäär - Itaalia
Itaalias lisatakse finantskohustusele seadusjärgne intress.
Õigusallikas on Itaalia tsiviilseadustiku (Codice Civile) artikkel 1282, milles sätestatakse, et likvideeritud ja tasumisele kuuluvad nõuded koguvad intressi automaatselt, kui seaduse või täitedokumendiga ei ole teisiti ette nähtud.
Seadusjärgse intressi suuruse otsustab Itaalia Riigikassa kord aastas iga aasta 15. detsembril väljaantava dekreediga.
Kui pooled on intressimäära kokku leppinud, on see selline, nagu nad otsustavad. Intressimäär peab olema kokku lepitud kirjalikult ega tohi ületada liigkasuvõtmise tõkestamise seaduses (7. märtsi 1996. aasta seadus nr 108) lubatud ülemmäära, vastasel juhul käsitletakse intressi liigkasuvõtmisena ja see tühistatakse. Sellistel juhtudel intressi ei võlgneta (tsiviilseadustiku artikkel 1815).
Kui pooled on jõudnud intressimäära kohaldamises kokkuleppele, kuid ei ole summat kindlaks määranud, kohaldatakse seadusjärgset määra.
Itaalia õigussüsteemis erineb viivisintressidega seotud olukord mõneti seadusjärgse intressiga seotud olukorrast. Viivis tähendab trahvi (võlgnikule) ja hüvitist (võlausaldajale). See on seotud finantskohustuse täitmatajätmisega, mis tuleneb hilinenud maksest või maksmatajätmisest asjaomase teenuse eest seaduses ette nähtud aja jooksul või pooltevaheliste kokkulepete alusel. Et võlausaldaja saaks viivisintressi nõuda, peab võlgnikul olema tekkinud viivitus. Viivitus tähendab võlgniku hilinemist oma kohustuste täitmisega. Viivisintressi kohaldamiseks peab maksetähtaeg olema möödunud ja võlgnikule peab olema esitatud makseteade: ametlik dokument, millega võlausaldaja kutsub võlgnikku üles makset nõuetekohaselt tasuma.
Tsiviilseadustiku kohaselt tuleb viivisintress tasuda seadusjärgses või seadusega kehtestatud määras. Kui aga enne makseteate esitamist võlgnikule kuulus tasumisele seadusjärgsest intressist kõrgem intressimäär, on viivisintressid samas summas (tsiviilseadustiku artikkel 1224).
Tsiviilseadustiku artikli 1284 kohaselt määrab seadusjärgse intressimäära kord aastas majandus- ja rahandusminister. Itaalia Vabariigi ametlikus väljaandes avaldatud dekreediga muudab minister intressimäära kuni 12 kuu pikkuste riigivõlakirjade aasta keskmise tootluse alusel, võttes arvesse aasta jooksul registreeritud intressimäära. Summa määratakse hiljemalt intressimäära kohaldamise aastale eelneva aasta 15. detsembriks. Kui 15. detsembriks ei ole uut intressimäära määratud, jääb senine määr järgmise aasta jooksul samaks.
Alates 1. jaanuarist 2017 on seadusjärgne intressimäär 0,1%.
Tabelis on esitatud intressimäära muutus alates 2010. aastast.
1 jaanuarist kuni 31. detsembrini 2010
Ministri 4. detsembri 2009. aasta dekreet
1. jaanuarist kuni 31. detsembrini 2011
Ministri 7. detsembri 2010. aasta dekreet
1. jaanuarist 2012 kuni 31. detsembrini 2013
Ministri 12. detsembri 2011. aasta dekreet
1. jaanuarist kuni 31. detsembrini 2014
Ministri 12. detsembri 2013. aasta dekreet
1. jaanuarist kuni 31. detsembrini 2015
Ministri 11. detsembri 2014. aasta dekreet
1. jaanuarist kuni 31. detsembrini 2016
Ministri 11. detsembri 2015. aasta dekreet
1. jaanuarist kuni 31. detsembrini 2017
Ministri 7. detsembri 2016. aasta dekreet
Seadusjärgsest määrast kõrgem intressimäär tuleb määrata kirjalikult, vastasel juhul kehtib seadusjärgne intressimäär.
Kui pooled ei ole intressimäära otsustanud, siis alates menetluse algatamise dokumendi esitamise ajast on seadusjärgne intressimäär võrdne määraga, mis on ette nähtud eriseaduses, milles käsitletakse hilinenud maksmist äritehingute puhul (vt allpool). Seda eeskirja kohaldatakse ka vahekohtumenetluse algatamise akti suhtes.
Eriseadus, milles käsitletakse hilinenud maksmist äritehingute puhul.
Et rakendada direktiivi 2000/35/EÜ hilinenud maksmisega võitlemise kohta äritehingute puhul, võttis Itaalia seadusandja vastu muudetud seadusandliku dekreedi nr 231/2002. Selles on äritehingute puhul maksmisega hilinemise eest intressina sõnaselgelt ette nähtud seadusjärgsest määrast kõrgem intressimäär. Seadusandliku dekreedi nr 231/2002 kohaselt on äritehingud „ettevõtjate vahelised või ettevõtjate ja avalik-õiguslike asutuste vahelised lepingud, mis puudutavad ainuüksi või peamiselt kaupade tarnimist või teenuste osutamist tasu eest“. Dekreedis on sätestatud, et äritehinguga seoses „on igaühel, kellele tasu maksmine põhjendamatult hilineb, õigus automaatsele viivisintressi maksele, mis jõustub alates maksetähtajale järgnevast päevast, ilma et oleks vaja esitada ametlikku makseteadet“, välja arvatud juhul, kui võlgnik suudab tõestada, et maksmatajätmine tulenes temast mitteolenevatest põhjustest.
Nimetatud seaduse kohaselt põhineb viivisintress äritehingute puhul majandus- ja rahandusministri poolt kord aastas kehtestatud määral. Selle kohta on antud ülevaade järgmises tabelis, kus on täpsustatud, et a) hilinemisega seotud esimesel poolaastal kasutatakse määra, mis kehtib selle aasta 1. jaanuaril; b) hilinemisega seotud teisel poolaastal kasutatakse määra, mis kehtib selle aasta 1. juulil.
Tabelis on esitatud viivisintressimäära muutused alates 2010. aastast.
VIIVISINTRESSIDE MÄÄRADE TABEL vastavalt seadusandlikule dekreedile nr 231/2002
Koos muudatustega, mis kehtestati seadusandliku dekreediga nr 192/2012
Tehingud, mis lõpetati enne 31. jaanuari 2012
EKP määr
Kogumäär
Seadusjärgse intressi ja viivisintressi arvutamiseks on olemas arvukalt tasuta tarkvaraga veebisaite.
Seadusjärgne viivisemäär - Küpros
Küprose siseriiklikus õiguses ei ole seadusega intressimäära ette nähtud. Kui aga kohtule esitatakse hagi, on kohtunikul õigus anda korraldus tasuda eelnevalt kindlaks määratud määraga kohustuslik intress alates hagi registreerimise kuupäevast kuni kohtuotsuse tegemise kuupäevani, kui asjaomastes õigusaktides ei ole intressi maksmist ette nähtud või kui lepingu või kokkuleppe rikkumisega seoses esitatud hagides ei sisaldu sõnaselget sätet, millega määratakse kindlaks intressimäär.
Praegu on rahandusministri erimäärusega kehtestatud intressimääraks 3,5 % ning rahandusministril on õigus seda kohandada.
Palun vaadake vastust küsimusele 1. Praegu kehtiv intressimäär on 3,5 %.
Ei kohaldata. Palun vaadake vastust küsimusele 1.
Seadusjärgne viivisemäär - Luksemburg
Seadusjärgse intressi määr on igal aastal seadusega kehtestatav intressimäär, mida kohaldatakse tasumisele kuuluva summa hilinenud maksmise korral, kui pooled ei ole varem kokku leppinud muud määra.
Alates 18. aprilli 2004. aasta seadusest, millega võeti üle Euroopa Parlamendi ja nõukogu 29. juuni 2000. aasta direktiiv 2000/35/EÜ, kehtestatakse äritehingutele (ettevõtjatevahelised või ettevõtjate ja riigiasutuste vahelised tehingud, mille tulemuseks on kaupade tarnimine või teenuste osutamine tasu eest) viivisintressi määr eraldi, lähtudes muutuva intressimääraga pakkumismenetlusest tulenevast intressi piirmäärast, mida Euroopa Keskpank kasutab oma kõige hiljutisemas põhilises refinantseerimisoperatsioonis, mis teostatakse enne iga kuuekuulise perioodi esimest kalendripäeva. Hilinenud makse korral suurendatakse seda määra marginaali võrra (kui lepingus ei ole sätestatud teisiti vastavalt 18. aprilli 2004. aasta seaduse artiklile 5, mis käsitleb maksetähtaegu ja viivisintressi määrasid).
Viimati uuendatud: 17/12/2019
Seadusjärgne viivisemäär - Malta
Malta seaduses puudub termin „seadusjärgne intress“; selle asemel kasutatakse terminit „seadusjärgne viivisintress“. See termin on Malta äriseadustikus (Commercial Code) määratletud järgmiselt: „hilinenud makse eest tasutav lihtintress, mille määr on viitemäära ja vähemalt kaheksa protsendi (8%) summa“.
Malta seadus näeb ette ainult ühe intressimäära ja see on kaheksa protsenti (8%). Selle intressimäära õiguslik alus on äriseadustik (Malta seadustekogu 13. peatükk), täpsemalt seadustiku II jaotise alajaotis IA.
Võlausaldajal on õigus saada viivisintressi alates lepingus sätestatud maksetähtpäevale või maksetähtaja lõpule järgnevast päevast. Kui aga lepingus maksetähtpäeva või -tähtaega sätestatud ei ole, on võlausaldajal õigus saada viivisintressi, kui lõpeb üks järgnevatest tähtaegadest:
kolmkümmend kalendripäeva pärast võlgniku poolt arve kättesaamise kuupäeva;
kolmkümmend kalendripäeva pärast kauba või teenuse kättesaamise kuupäeva, kui arve kättesaamise kuupäev ei ole kindel;
kolmkümmend kalendripäeva pärast kauba või teenuse kättesaamise kuupäeva, kui võlgnik saab arve kätte varem kui kauba või teenuse;
kolmkümmend kalendripäeva pärast kuupäeva, kui toode peab olema seadusjärgse kokkuleppe või lepingu kohaselt vastu võetud või kontrollitud, ja võlgnik saab arve kätte varem või samal kuupäeval, kui nimetatud vastuvõtmine või läbivaatamine aset leiab.
Asjaomase aasta esimesel poolaastal kohaldatav viitemäär on selle aasta 1. jaanuaril kehtiv määr ja asjaomase aasta teisel poolaastal kohaldatav viitemäär on selle aasta 1. juulil kehtiv määr.
Malta äriseadustik (Malta seadustekogu 13. peatükk) on elektrooniliselt tasuta kättesaadav.
Seadusjärgne viivisemäär - Holland
Madalmaades on kehtestatud seadusjärgne viivis. Tegemist on viivisega, mida võlausaldaja võib võlgnikult seaduslikult nõuda maksekohustuse täitmisega viivitamise eest.
Eristatakse mittekaubanduslike tehingute puhul nõutavat seadusjärgset viivist (tsiviilseadustiku artikkel 6:119) ja kaubanduslike tehingute puhul nõutavat seadusjärgset viivist (tsiviilseadustiku artikkel 6:119a).
Mittekaubanduslike tehingute puhul nõutavat seadusjärgset viivist kohaldatakse eraisikute ja tarbijatega sõlmitud lepingute puhul.
Kaubanduslike tehingute puhul nõutavat seadusjärgset viivist kohaldatakse äriühingute ja valitsusasutustega sõlmitud lepingute puhul.
Mittekaubanduslike tehingute puhul on seadusjärgne viivisemäär 2%. Kaubanduslike tehingute puhul on seadusjärgne viivisemäär 8%.
Seadusjärgne viivisemäär võib kõikuda.
Viimati uuendatud: 21/08/2019
Seadusjärgne viivisemäär - Poola
Seadusjärgne viivisemäär - Portugal
Seadusjärgne intress
Jah, Portugali õigusega sätestatakse seadusjärgsed intressimäärad.
Intress võidakse kokku leppida poolte vahel või sätestada seaduses. Kui see lepitakse kokku poolte vahel, siis nimetatakse seda lepingujärgseks intressiks. Kui see sätestatakse seaduses, siis nimetatakse seda seadusjärgseks intressiks.
Lepingu- ja seadusjärgne intress võivad olla tsiviil- või kaubandusõiguslikud.
Intressi eesmärk
Üldiselt on kaht liiki intressi: tasuna käsitletav intress (nt laenuintress) ja karistuslik intress (nt intress kohustuse täitmisega viivitamise korral).
Seadusjärgne intress makseviivituse korral
Kui võlgnik viivitab rahalise kohustuse täitmisega, siis üldreeglina vastab makseviivituse korral tasumisele kuuluv hüvitis seadusjärgsele intressile, mida arvestatakse alates kuupäevast, mil võlgnik makseviivitusse sattus. Rahaline kohustus on kohustus maksta teisele isikule raha.
Makseviivituse aeg
Võlgnik loetakse makseviivituses olevaks, kui talle on teatatud kohtu või muu kanali kaudu, et ta peab täitma kohustuse.
Kolmel juhul loetakse võlgnik makseviivituses olevaks ka siis, kui teda ei ole teavitatud:
kui kohustusel on kindel tähtaeg;
kui kohustus tulenes õigusvastasest teost;
kui võlgnik hoidub teatest; sel juhul loetakse võlgnik teavitatuks kuupäeval, millal teade oleks olnud talle tavaolukorras kätte toimetatud.
Kui võlg on mittelikviidne, ei teki makseviivitust enne, kui see muutub likviidseks, välja arvatud juhul, kui mittelikviidsus on tekkinud võlgniku süül. Kui võlgnik vastutab õigusvastase teo või riski eest, loetakse ta makseviivituses olevaks alates kuupäevast, mil talle on ametlik teade kätte toimetatud, välja arvatud juhul, kui ta oli makseviivituses juba selle lõigu esimese osa tingimuste alusel.
Intressivõla kustutamine või peatumine
Alates tekkimise hetkest ei sõltu intressivõlg tingimata põhivõlast. Üht saab ka ilma teiseta üle kanda või tühistada.
Osaliste maksete jaotus
Riigi õigusaktides on kehtestatud järgmised eeskirjad seoses maksete jaotusega:
i) kui võlgnik peab lisaks põhisummale tasuma kulud või intressi või maksma võlausaldajale makseviivituse tõttu hüvitist, kasutatakse kogu summa katmiseks ebapiisavat summat järgmises järjekorras: kulud, hüvitis, intress ja põhisumma;
ii) põhisumma kaetakse viimasena, välja arvatud juhul, kui võlausaldaja nõustub teistsuguste tingimustega.
Intressilt arvestatav intress
Teatavatel juhtudel võidakse tavaintressilt arvestada karistuslikku intressi (liitintress).
Liitintressi kohaldamiseks peab esinema üks järgmistest olukordadest:
võlgnikku tuleb kohtu kaudu teavitada, et kogunenud intressi kapitaliseeritakse, või võlgnik peab tasuma intressi karistusena määratud kapitaliseerimise alusel.
Kapitaliseerida saab üksnes vähemalt ühe aasta pikkusele perioodile vastavat intressi. Neid liitintressi piiranguid ei kohaldata, kui need rikuvad teatavaid määruseid või valdkonna tavasid (nt erimääruste alusel finantseerimisasutuste antud laenude korral).
Riigi kohtupraktikas on kindlaks määratud, et karistuslikult intressilt karistuslikku intressi ei arvestata. Seega ei saa seadusjärgselt intressilt, mis kuulub tasumisele rahalise kohustuse täitmisega viivitamise tõttu, põhimõtteliselt intressi arvestada. See ei piira selle tõlgenduse võimalikke variatsioone kohtupraktikas ega seaduses sätestatud võimalust kohaldada kohustuslikku rahalist karistust, kui rahasumma on kohtuotsusega välja mõistetud.
Seadusjärgsed intressimäärad erinevad olenevalt sellest, kas need on seotud tsiviil- või kaubandusõigusliku huviga.
Tsiviilõiguslik seadusjärgne intress
Tsiviilõiguslik seadusjärgne intress kehtestatakse justiits- ja rahandusministrite ühise rakendusmäärusega (Portaria) kooskõlas Portugali tsiviilseadustiku (Código Civil) artikli 559 lõikega 1. 2015. aasta detsembris (teabelehe koostamise ajal) on tsiviilõiguslikud intressimäärad kehtestatud ministrite 8. aprilli 2003. aasta rakendusmäärusega nr 291/03.
Kaubandusõiguslik seadusjärgne intress
Kaubandusõiguslik seadusjärgne intress kuulub tavapäraselt tasumisele kommertsäriühingute, üksikettevõtjate või juriidiliste isikute võlgnetavatelt summadelt ning eelkõige allpool viidatud 10. mai 2013. aasta dekreetseaduses nr 62/2013 viidatud liiki võlgnevuste korral.
Kaubandusõiguslik seadusjärgne intress kehtestatakse justiits- ja rahandusministrite ühise rakendusmäärusega kooskõlas Portugali äriseadustiku (Código Comercial) artikli 102 lõigetega 3–5. 2015. aasta detsembris teabelehe koostamise ajal reguleeris kaubandusõigusliku intressi kehtestamist ministrite 26. augusti 2013. aasta rakendusmäärus nr 277/13, mille kohaselt kehtestatakse kaubandusõiguslikud intressimäärad kaks korda aastas.
Ministrite 26. augusti 2013. aasta rakendusmääruses nr 277/13 osutatud iga kaubandusõigusliku intressimäära summa on kehtestatud riigikassa ja rahanduse peadirektoraadi (Direcção Geral do Tesouro e Finanças) teatega, mis avaldatakse ametliku teataja 2. seerias iga aasta 15. jaanuariks ja 15. juuliks.
Ministrite 26. augusti 2013. aasta rakendusmääruses nr 277/13 on sätestatud kaks kaubandusõigusliku intressi määra olenevalt asjaomastest tehingutest:
esimest intressimäära kohaldatakse makseviivituste suhtes, mis on seotud äriühingute või äriühingute ja avalik-õiguslike isikute vaheliste äritehingutega, mis on sätestatud 10. mai 2013. aasta dekreetseaduses nr 62/2013;
teine on täiendav karistusliku intressi määr, mida kohaldatakse muude tehingute suhtes ja seoses kommertsäriühingute, üksikettevõtjate või juriidiliste isikute võlgnetavate summade suhtes, mis on sätestatud Portugali äriseadustiku artikli 102 lõikes 3.
Nii tsiviil- kui ka kaubandusõiguslikud seadusjärgsed intressimäärad erinevad ajaliselt. Seetõttu tuleks intressi arvutamisel võtta arvesse eri määrasid, mida kohaldatakse makseviivituse perioodi iga osa suhtes.
Praktilistel põhjustel on allpool esitatud üksnes viimaste aastate seadusjärgsed intressimäärad. Selle teabelehe sisu on esitatud üksnes teavitamiseks ja see ei asenda igal erijuhul kohaldatavate riigi õigusaktidega tutvumist.
Võlgnetavale seadusjärgsele intressile lisatakse kohustuslik intressi lisatasu 5 %, kui rahasumma mõistetakse välja kohtuotsusega. Sel juhul kuulub automaatselt tasumisele intress 5 % aastas, ilma et selle kohta oleks vaja ühtegi muud kohtuotsust, ja seda hakatakse arvestama otsuse jõustumise kuupäevast. See kohustuslik rahaline karistus lisandub karistuslikule intressile, kui see on kohaldatav, või võlgnetavale hüvitisele kooskõlas Portugali tsiviilseadustiku artikli 829a lõikega 4.
Seadusjärgne intress alates 5. augustist 1980 kuni praeguseni on järgmine:
05.08.1980 – 22.05.1983
[(1021 päeva) – 24. juuni 1980. aasta dekreetseadus nr 200-C/80 ja ministrite 31. juuli 1980. aasta rakendusmäärus nr 447/80]
23.05.1983 – 28.04.1987
[(1437 päeva) – ministrite 18. mai 1983. aasta rakendusmäärus nr 581/83]
29.04.1987 – 29.09.1995
[(3076 päeva) – ministrite 24. aprilli 1987. aasta rakendusmäärus nr 339/87]
30.09.1995 – 16.04.1999
[(1295 päeva) – ministrite 25. septembri 1995. aasta rakendusmäärus nr 1171/95]
17.04.1999 – 30.04.2003
[(1475 päeva) – ministrite 12. aprilli 1999. aasta rakendusmäärus nr 263/99]
[(1475 päeva) – ministrite 8. aprilli 2003. aasta rakendusmäärus nr 291/03]
Kaubandusõigusliku seadusjärgse intressi määrad alates 28. septembrist 1995 kuni praeguseni on järgmised:
28.09.1995 – 16.04.1999
[Ministrite 23. septembri 1995. aasta rakendusmäärus nr 1167/95]
17.04.1999 – 30.09.2004
[Ministrite 12. aprilli 1999. aasta rakendusmäärus nr 262/99]
01.10.2004 – 31.12.2004
[Riigikassa peadirektoraadi (Direcção-Geral do Tesouro) (edaspidi „DGT“) 30. oktoobri 2004. aasta teatis nr 10097/04]
2005. aasta esimene pool
[Ministrite 19. juuli rakendusmäärus 597/2005 ja DGT 14. jaanuari 2005. aasta teatis 310/2005]
2005. aasta teine pool
[Ministrite 19. juuli rakendusmäärus nr 597/2005 ja DGT 25. juuli 2005. aasta teatis 6923/2005]
2006. aasta esimene pool
[DGT 11. jaanuari 2006. aasta teatis nr 240/2006]
2006. aasta teine pool
[DGT 10. juuli 2006. aasta teatis nr 7706/2006]
2007. aasta esimene pool
[DGT 5. jaanuari 2007. aasta teatis nr 191/2007]
2007. aasta teine pool
[Riigikassa ja finantsasjade peadirektoraadi (Direcção-Geral do Tesouro e Finanças) (edaspidi „DGTF“) 30. juuli 2007. aasta teatis nr 13665/2007]
2008. aasta esimene pool
[DGTFi 29. jaanuari 2008. aasta teatis nr 2152/2008]
2008. aasta teine pool
[DGTFi 14. juuli 2005. aasta teatis nr 19995/2008]
2009. aasta esimene pool
[DGTFi 14. jaanuari 2009. aasta teatis nr 1261/2009]
2009. aasta teine pool
[DGTFi 1. juuli 2009. aasta teatis nr 12184/2009]
2010. aasta esimene pool
[DGTFi 4. jaanuari 2010. aasta teatis nr 597/2010]
2010. aasta teine pool
[DGTFi 12. juuli 2010. aasta teatis nr 13746/2010]
2011. aasta esimene pool
[DGTFi 21. jaanuari 2011. aasta teatis nr 2284/2011]
2011. aasta teine pool
[DGTFi 14. juuli 2011. aasta teatis nr 14190/2011]
2012. aasta esimene pool
[DGTFi 17. jaanuari 2012. aasta teatis nr 692/2012]
2012. aasta teine pool
[DGTFi 24. juuli 2012. aasta teatis nr 9944/2012]
2013. aasta esimene pool
[DGTFi 11. juuli 2013. aasta teatis nr 584/2013]
2013. aasta teine pool
Dekreetseaduse (Decreto-lei) nr 62/2013 kohased tehingud[DGTFi 17. septembri 2013. aasta teatis nr 11617/2013]
Muud tehingud
[DGTFi 23. augusti 2013. aasta teatis nr 10478/2013]
2014. aasta esimene pool
Dekreetseaduse nr 62/2013 kohased tehingud
[DGTFi 24. jaanuari 2014. aasta teatis nr 1019/2014]
[DGTFi 16. juuli 2014. aasta teatis nr 8266/2014]
2015. aasta esimene pool
[DGTFi 19. jaanuari 2015. aasta teatis nr 563/2015]
2015. aasta teine pool
[DGTFi 14. juuli 2015. aasta teatis nr 7758/2015]
Lisateavet seadusjärgse intressimäära arvutamise kohta leiab justiitsministeeriumi riigikassa ja rahandusasjade peadirektoraadi veebisaidilt.
3. küsimuse vastuses osutatud veebisaidile juurdepääs on tasuta.
Sellel teabelehel esitatud teave on üldine ega ole ammendav. See ei ole kontaktisiku, tsiviil- ja kaubandusasju käsitleva Euroopa õigusalase koostöö võrgustiku, kohtute ega ühegi muu isiku jaoks siduv. Sellega tutvumine ei asenda kohaldatavate riigi õigusaktidega tutvumist.
Viimati uuendatud: 20/02/2017
Seadusjärgne viivisemäär - Rumeenia
Seadusjärgne viivisemäär - Sloveenia
Intressi mõiste on määratletud võlaõigusseaduse (Obligacijski zakonik; edaspidi „OZ“) (Uradni list RS (Sloveenia Vabariigi ametlik väljaanne) UL RS nr 83/01, 28/06, 40/07)) artiklis 374, milles on sätestatud, et võlgnik võlgneb lisaks põhisummale intressi, kui see on ette nähtud seaduses või võlausaldaja ja võlgniku vahel kokku lepitud.
Kui võlgnik hilineb rahalise kohustuse täitmisega, võlgneb ta OZ artikli 378 lõike 1 kohaselt lisaks põhisummale ka intressi.
Lepingujärgset intressi reguleerib OZ artikkel 382, mis näeb ette, et lepinguosalised võivad kokku leppida, et võlgnik maksab peale põhisumma lepingujärgset intressi ajavahemiku eest, mis algab rahalise kohustuse tekkides ja kestab kuni tagasimakse tähtpäevani.
Sloveenias on liitintressi kohaldamine keelatud, mis tähendab, et tasumisele kuuluva, kuid veel maksmata intressi eest viivisintressi ei arvestata, kui seaduses ei ole sätestatud teisiti. Seetõttu on õigustühine lepingusäte, mille kohaselt arvestatakse tasumisele kuuluva maksmata intressi eest viivisintressi. Lepingus võib siiski kokku leppida, et intressimäär võib suureneda, kui võlgnik ei maksa tasumisele kuuluvat intressi õigel ajal.
Tarbijakaitseseaduse (Zakon o varstvu potrošnikov) (UL RS nr 98/04 – ametlik konsolideeritud tekst, 114/06 – ZUE, 126/07, 86/09, 78/11, 38/14 ja 19/15)) artiklis 27a on sätestatud, et olenemata kohustusi käsitlevatest üldsätetest ei või lepinguosalised kokku leppida selles, et juhul, kui tarbija maksmisega hilineb, kohaldatakse OZs sätestatutest kõrgemaid intressimäärasid.
Kui kokkulepitud viivisintressimäär või lepingujärgne intressimäär on üle 50% kõrgem kui seadusjärgne viivisintressimäär, käsitatakse sellist kokkulepet OZ kohaselt liigkasulise lepinguna, kui võlausaldaja ei suuda tõendada, et ta ei kasutanud ära võlgniku raskusi või keerulist rahalist olukorda, tema ebapiisavaid kogemusi, hooletust või sõltuvust või et hüve, mille ta endale või kellelegi teisele sai, ei ole ilmselt ebaproportsionaalne hüvega, mille ta andis või kohustus andma. See eeldus ei kehti ärilepingute, st ettevõtjate kohta (äriühingud ja muud majandustegevusega tegelevad juriidilised isikud või füüsilisest isikust ettevõtjad).
OZ artikli 378 lõige 2 näeb ette, et viivisintressimäär on 8% aastas, kui seaduses ei ole sätestatud teisiti. OZ artikli 379 kohaselt võivad võlausaldaja ja võlgnik kokku leppida seaduses sätestatud viivisintressimäärast kõrgemas või madalamas viivisintressimääras (lepingujärgne intressimäär). Nagu juba rõhutatud, ei saa sõlmida kõrgema viivisintressimäära kokkulepet seoses makseviivitusega siis, kui lepinguosaline on tarbija.
Intressimäära reguleeriv eriseadus on seadusjärgse viivisintressimäära seadus (Zakon o predpisani obrestni meri zamudnih Bresti) (UL RS nr 11/07 – ametlik konsolideeritud tekst)). Selle seaduse artikkel 2 näeb ette, et võttes arvesse Euroopa Parlamendi ja nõukogu 29. juuni 2000. aasta direktiivi 2000/35/EÜ (hilinenud maksmisega võitlemise kohta äritehingute puhul (EÜT L 200, 8.8.2000, lk 35)) artikli 3 lõike 1 punkti d, on seadusjärgne viivisintressimäär viiteintressimäär, millele lisandub kaheksa protsendipunkti. Seadusjärgset intressimäära kohaldatakse kuue kuu jooksul alates 1. jaanuarist või 1. juulist. Viiteintressimäär on intressimäär, mida Euroopa Keskpank kohaldab põhirefinantseerimisoperatsioonide suhtes enne asjakohase kuuekuulise perioodi esimest kalendripäeva. Rahandusminister avaldab seadusjärgse viivisintressimäära ja selle muudatused Sloveenia Vabariigi ametlikus väljaandes. Seadusjärgne viivisintressimäär, mis kehtib kuus kuud alates 1. juulist 2015, on 8,05%.
Lepingujärgne intressimäär on sätestatud OZ artiklis 382. Täpsemalt öeldes, kui on kokku lepitud lepingujärgses intressis, kuid mitte tegelikus intressimääras ja maksetähtpäevas, on aastane intressimäär 6% ja intress kuulub tasumisele põhisummaga samal ajal. Lepingujärgse intressi lisandumine lõpeb, kui veel maksmata tasumisele kuuluva intressi summa ületab põhisummat.
Teave põhi- ja viivisintressimäärade kohta on kättesaadav ka Sloveenia Panga veebisaidil.
Esialgse intressiarvutuse saab teha Sloveenia Vabariigi kõrgeima kohtu veebisaidil.
Sloveenia Vabariigi võlaõigusseadus
Seadusjärgse viivisintressi seadus
Viimati uuendatud: 22/02/2017
Seadusjärgne viivisemäär - Slovakkia
Viivisintress on karistus võlakohustuste täitmatajätmise eest. See tasutakse lisaks võlale ja määratakse protsendina võlgnetavast summast. Õigusaktide kohaselt muudab võlakohustuse täitmatajätmine võlausaldaja õigusi ja võlgniku kohustusi, sest selle tagajärjel tekivad uued õigused ja kohustused, mis lisanduvad kohustusele tasuda võlg, ükskõik kas võlakohustuse täitmatajätmise põhjustas võlgnik või mitte.
Seadusjärgse viivisintressi puhul eristatakse Slovakkia õigusaktides tsiviilseadustiku (Občianský zákonník) seaduse nr 40/1964 § 517 lõike 2 ning äriseadustiku (Obchodný zákonník) § 369 kohast viivisintressi. Tsiviilõiguse kohaselt ei saa viivisintressi määra üle läbirääkimisi pidada, st lepinguosalised ei saa leppida kokku seadusega kehtestatud määrast kõrgemat määra. Seevastu äriõiguses soositakse ettevõtjatevahelist kokkulepet viivisintressi määra kohta. Kui määra ei ole kokku lepitud, on võlausaldajal õigus saada seadusjärgse määraga viivisintressi.
Seadusjärgne intress on seega otseselt viivisintress, mille summa on seadusega kindlaks määratud olenevalt sellest, kas kõnealune juhtum kuulub tsiviil- või äriõiguse alla. Tsiviilõiguse kohaselt ei saa viivisintress ületada seaduses nimetatud määra (st madalama määra saab kokku leppida) ning lepingulise kokkuleppe puudumise korral kehtestatakse viivisintress automaatselt seadusjärgse määraga, kui võlausaldaja seda nõuab. Äriõiguse kohaselt võib viivisintress olla seadusjärgsest intressist suurem või väiksem. Seadusjärgne intress on asjakohane üksnes lepingulise kokkuleppe puudumise korral.
Tsiviilseadustiku § 517 lõike 2 kohaselt määratakse viivisintressi seadusjärgne määr määrusega nr 87/1995 (nariadenie č. 87/1995 Z.z.), nii et kohe esimesel võlakohustuse täitmatajätmise päeval on viivisintressi määr viie protsendipunkti võrra kõrgem kui Euroopa Keskpanga baasmäär. Seega lisatakse EKP baasmäärale (st põhiliste refinantseerimistehingute määrale) viis protsendipunkti. EKP eri perioodide baasmäärad leiab aadressilt https://www.nbs.sk/en/statistics/financial-markets/interest-rates/interest-rates-of-the-ecb. Võlakohustuse täitmatajätmise esimese päeva viivisintressi määr kehtib kogu täitmatajätmise aja jooksul ja EKP baasmäära edasised muudatused seda ei mõjuta.
Äriõiguse kohaselt reguleeritakse seadusjärgset intressi äriseadustiku §-ga 369, mille kohaselt on võlausaldajal võlakohustuse täitmatajätmise korral – kui ta on täitnud oma seadus- ja lepingujärgsed kohustused – õigus nõuda viivisintressi lepingus kokkulepitud määras, ilma et temalt nõutaks eraldi teavitamist. Nagu ülalpool öeldud, saab ärisuhetes viivisintressi määra lepinguga muuta. Kuid ka juhul, kui viivisintress on lepingus kokku lepitud, peab selle määr vastama õiglase kaubanduse põhimõtetele. Kui see ei ole nii, ei saa kõnealuse lepingu kohast õigust kaitsta, mis tähendab, et isegi kui selline intressimäär oli lepingus kokku lepitud, ei saa kohus määrata intressimäära, mis rikuks neid põhimõtteid. Teine erand puudutab tarbijalepingu kohaseid võlgu, kus võlgnik on tarbija ja mille puhul ei tohi kokkulepitud viivisintress olla suurem kui tsiviilõiguses ettenähtud summa.
Äriseadustiku § 369 kohaselt on võlgnik juhul, kui viivisintressi määra ei ole kokku lepitud, kohustatud maksma viivisintressi Slovakkia valitsuse määrusega nr 21/2013 kehtestatud määras (nariadenie č. 21/2013 Z.z.). Õigusaktidega on lubatud fikseeritud ja ujuv viivisintress. Fikseeritud määr on võrdne esimesel võlakohustuse täitmatajätmise päeval kehtiva EKP baasmääraga, millele lisandub üheksa protsendipunkti. Seda määra kohaldatakse kogu võlakohustuse täitmatajätmise aja jooksul ja EKP baasmäära edasised muudatused viivisintressi määra ei mõjuta (mistõttu nimetataksegi seda fikseeritud määraks). Siiski saab võlausaldaja nõuda võlgnikult fikseeritud viivisintressi asemel ujuvat viivisintressi. Seega saab ta nõuda, et võlgnik maksaks viivisintressi asjaomase kalendripoolaasta esimesel päeval kehtiva EKP baasmääraga, millele lisandub kaheksa protsendipunkti. Kui võlausaldaja otsustab ujuva viivisintressi kasuks, kehtib see intressi arvutamise meetod (mitte võlakohustuse täitmatajätmise ilmnemisel seatud määr, vaid selle määra arvutamise meetod) kogu võlakohustuse täitmatajätmise aja jooksul. Ujuv viivisintress tähendab seega, et viivisintressi määr võib muutuda koos EKP baasmääraga, mis kehtib asjaomase kalendripoolaasta esimesel päeval, st 1. jaanuaril ja 1. juulil. EKP eri perioodide baasmäärad leiab aadressilt https://www.nbs.sk/en/statistics/financial-markets/interest-rates/interest-rates-of-the-ecb.
Viivisintressi arvutamise meetodit on õigusaktides selgelt ja arusaadavalt kirjeldatud. Praeguse viivisintressi määra on avaldanud Slovakkia justiitsministeerium (Ministerstvo spravodlivosti Slovenskej republiky) ( https://www.justice.gov.sk/Stranky/Nase-sluzby/Civilne-pravo/Aktualna-sadzba-zakonnych-urokov-z-omeskania/Uvod.aspx). Mitteametlikult leiab selle ka aadressil http://www.najpravo.sk/, mida kasutavad sageli Slovakkia võlausaldajad ja võlgnikud ning nende advokaadid. Samuti saab sellel saidil konkreetselt sel otstarbel väljatöötatud kalkulaatori abil hõlpsalt viivisintressi välja arvutada.
Lisaks eespool toodud linkidele leiab vajalikud õigusaktid (tsiviil- ja äriseadustiku) ja määrused (määrused nr 87/1995 ja 21/2013) praegu kehtivas sõnastuses veebisaitidelt http://www.zbierka.sk/ ja https://www.slov-lex.sk/domov.
Seadusjärgne viivisemäär - Soome
„Seadusjärgne intress“ tähendab Soome õiguses nii enne maksetähtpäeva laenujäägi suhtes kohaldatavat intressimäära kui ka viivisintressi. Mõlemat liiki seadusjärgset intressi käsitlevad eeskirjad on sätestatud intresside seaduses (633/1982). Intressi või viivisintressi maksmise kohustus määratakse kindlaks intresside seaduse kohaselt, kui võlgniku kohustusest või äritavast ei tulene või kui seaduses ei ole sätestatud teisiti (intresside seaduse § 2 lõige 1).
Laenuintress: võlgnik ei ole kohustatud maksma intressi võla maksetähtajale eelneva perioodi eest (intresside seaduse § 3 lõige 1). Intressi maksmises on siiski võimalik kokku leppida. Kui intressi maksmise kohustuses on kokku lepitud intressimäära kindlaks määramata, peab võlgnik maksma aastaintressi intresside seaduse §-s 12 osutatud viiteintressimäära kohaselt (intresside seaduse § 3 lõige 2).
Tarbijate poolt sularaha väljavõtmiseks sõlmitud krediidilepingute suhtes kohaldatakse ka tarbijakaitseseaduse (38/1978) 7. peatüki § 17a, milles on sätestatud, et kui krediidi või krediidilimiidi suurus on alla 2000 euro, ei tohi krediidikulukuse määr ületada intresside seaduse §-s 12 osutatud viiteintressimäära, millele lisandub 50%.
Viivisintress: ärilepingute maksetingimuste seaduse (30/2013) kohaldamisalasse kuuluvate kokkulepete korral on seadusjärgne viivisintressimäär kaheksa protsendipunkti kõrgem kui kehtiv viiteintressimäär (intresside seaduse § 4a lõige 1) – praegu 8,5%. Muude lepingute korral on seadusjärgne viivisintressimäär seitse protsendipunkti kõrgem kui kehtiv viiteintressimäär (intresside seaduse § 4) – praegu 7,5%.
Tarbimislaenude korral tuleb järgida intresside seaduse viivisintressi käsitlevaid sätteid ja kõrgemas viivisintressimääras kokkuleppimine ei ole võimalik (intresside seaduse § 2 lõige 2). Muude võlgade korral on võimalik viivisintressimääras kokku leppida. Ärilepingute maksetingimuste seaduse kohaldamisalasse kuuluvates lepingutes ei ole siiski võimalik kokku leppida, et võlausaldajal ei ole õigust viivisintressi nõuda, ja kui võlgnik on hankija, ei ole võimalik kokku leppida madalamas viivisintressimääras, kui on kindlaks määratud intresside seaduse § 4a lõike 1 kohaselt (ärilepingute maksetingimuste seaduse § 8).
Intresside seaduses osutatud viiteintressimäär on intressimäär, mida Euroopa Keskpank kohaldas oma viimase põhirefinantseerimisoperatsiooni suhtes enne asjaomase poolaasta esimest kalendripäeva, ümardatuna ülespoole lähima poole protsendipunktini (intresside seaduse § 12).
Intresside seaduse ingliskeelne mitteametlik tõlge: http://www.finlex.fi/fi/laki/kaannokset/1982/en19820633.pdf
Seaduse soome- ja rootsikeelne versioon: http://www.finlex.fi/en/laki/kaannokset/1982/en19820633?search%5Btype%5D=pika&search%5Bpika%5D=Korkolaki
Tarbijakaitseseadus: http://www.finlex.fi/fi/laki/ajantasa/1978/19780038?se
Seadusjärgne viivisemäär - Rootsi
Intressieeskirjad on sätestatud intresside seaduses (räntelagen, 1975:635). Neid eeskirju kohaldatakse, kui lepingus, lubaduses või muus erisättes ei ole ette nähtud teisiti. Nimetatud seaduse kohaselt on mõned lepingutingimused siiski õigustühised.
Tagasimaksmise nõuded
Juhul kui näiteks lepingu rikkumise tõttu esitatakse makse tagasimaksmise nõue, on intressimäär viiteintressimäär (2016. aasta veebruaris 0%), millele lisandub kaks protsendipunkti. Intressi arvestatakse makse tegemise kuupäevast kuni tagasimaksmise kuupäevani (k.a) või kui tagasimakset ei tehta õigel ajal, siis kuupäevani (k.a), millest alates hakatakse intressi arvestama tasumata nõudeid käsitlevate eeskirjade kohaselt.
Tasumata nõuded
Tasumata nõuetelt tuleb maksta intressi viiteintressimäära alusel (2016. aasta veebruaris 0%), millele lisandub kaheksa protsendipunkti. Kehtivad järgmised üldeeskirjad.
a) Kui maksetähtpäev oli kindlaks määratud, arvestatakse nõudelt intressi sellest kuupäevast alates.
b) Kui nõue põhineb isiku kohustusel anda aru raha kohta, mille ta on saanud volitajalt või kolmandalt isikult, arvestatakse intressi aruande esitamise kuupäevast või kui aruannet ei esitata, siis kuupäevast, mil aruanne oleks tulnud esitada.
c) Muude tasumata nõuete puhul kehtib üldreegel, et intressi arvestatakse alates 30. päevast pärast seda, kui võlausaldaja saadab arve või esitab märgitud summa maksenõude muul viisil, viidates, et tasumata jätmise korral tuleb maksta intressi. Võlgnik ei pea maksma intressi arve või nõude saamisele eelnenud aja eest.
Ettevõtjatevahelistes ärisuhetes tuleb intressi maksta olenemata sellest, kas maksenõudes on viidatud, et tasumata jätmise korral tuleb maksta intressi. Sama kehtib juhul, kui ettevõtjal on oma ärisuhetes avaliku sektori asutuse või muu avalik-õigusliku isiku suhtes nõudeõigus kaupade või teenuste eest.
Kahju hüvitamise nõude (skadestånd) või muu sarnase hüvitusnõude korral, mida ei saa lähemalt uurimata kindlaks määrata, arvestatakse maksmisele kuuluvalt summalt intressi alates 30. päevast pärast seda, kui võlausaldaja nõuab maksmist ja esitab ülevaate sellest, mida ta saab põhjendatult nõuda. Võlgnik ei ole kohustatud maksma intressi nõude ja ülevaate saamisele eelnenud aja eest.
Olenemata mis tahes muust eeskirjast tuleb tasumata nõudelt igal juhul intressi arvestada hiljemalt maksekäsu (betalningsföreläggande) avaldusest teavitamise või nõude tasumise hagiga seotud kohtukutse (stämning i mål) kuupäevast.
Kui nõue puudutab tahtlikust seaduserikkumisest tuleneva kahju hüvitamist ja taotletav hüvitis ei ole elurendis (livränta), arvestatakse intressi kahju tekke kuupäevast alates.
Nõuded, millelt arvestatakse intressi enne maksetähtpäeva
Kui nõudelt arvestatakse maksetähtpäeva saabumisel intressi ja nõuet ei tasuta õigel ajal, jätkatakse enne maksetähtpäeva kehtinud intressi kohaldamist. Maksmisele kuuluv intressimäär ei tohi siiski kunagi olla väiksem intressimäärast, mida oleks tulnud maksta tasumata nõudelt, millelt enne maksetähtaega intressi ei arvestatud.
Intressimäära kohandamine
Intressimäära võib kohandada, kui võlgnikku on takistanud õigel ajal tasumast haigus, töötus või muu sarnane temast mitteolenev asjaolu ja kui ei oleks mõistlik nõuda, et ta maksaks sellest tulenenud viivituse eest täisintressi.
Siit leiate intresside seaduse (räntelagen) mitteametliku versiooni.
Viimati uuendatud: 23/02/2017

References: § 113
 § 113
 § 94
 § 94
 § 113
 § 94
 § 113
 § 26
 § 20
 kohus 
 kohus 
 § 22
 § 50
 § 30
 § 517
 § 369
 § 517
 kohus 
 § 369
 § 2
 § 3
 § 3
 § 17
 § 4
 § 4
 § 2
 § 4
 § 8
 § 12